**Ministru kabineta noteikumu projekta**

**„Grozījums Ministru kabineta 2017. gada 25. aprīļa noteikumos Nr. 222 „Valsts un Eiropas Savienības atbalsta piešķiršanas kārtība 16. pasākuma "Sadarbība" 16.1. apakšpasākumam "Atbalsts Eiropas Inovāciju partnerības lauksaimniecības ražīgumam un ilgtspējai lauksaimniecības ražīguma un ilgtspējas darba grupu projektu īstenošanai" un 16.2. apakšpasākumam "Atbalsts jaunu produktu, metožu, procesu un tehnoloģiju izstrādei"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Projekta mērķis ir atvieglot atbalsta saņemšanas nosacījumus 16. pasākuma “”Sadarbība” 16.1. apakšpasākumā “Atbalsts Eiropas Inovāciju partnerības lauksaimniecības ražīgumam un ilgtspējai lauksaimniecības ražīguma un ilgtspējas darba grupu projektu īstenošanai” un 16.2. apakšpasākumā “Atbalsts jaunu produktu, metožu, procesu un tehnoloģiju izstrādei””. Tiesību akts stājas spēkā pēc tā publicēšanas izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2017. gada 25. aprīļa noteikumos Nr. 222 „Valsts un Eiropas Savienības atbalsta piešķiršanas kārtība 16. pasākuma “Sadarbība” 16.1. apakšpasākumam “Atbalsts Eiropas Inovāciju partnerības lauksaimniecības ražīgumam un ilgtspējai lauksaimniecības ražīguma un ilgtspējas darba grupu projektu īstenošanai” un 16.2. apakšpasākumam “Atbalsts jaunu produktu, metožu, procesu un tehnoloģiju izstrādei”” (turpmāk – noteikumu projekts) sagatavots, pamatojoties uz Lauksaimniecības un lauku attīstības likuma 5. panta ceturto daļu.Atbalsts tiks sniegts saskaņā ar Eiropas Parlamenta un Padomes 2013. gada 17. decembra Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (turpmāk – regula Nr. [1305/2013](http://eur-lex.europa.eu/eli/reg/2013/1305?locale=LV))  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017. gada 25. aprīļa noteikumi Nr. 222 „Valsts un Eiropas Savienības atbalsta piešķiršanas kārtība 16. pasākuma “Sadarbība” 16.1. apakšpasākumam “Atbalsts Eiropas Inovāciju partnerības lauksaimniecības ražīgumam un ilgtspējai lauksaimniecības ražīguma un ilgtspējas darba grupu projektu īstenošanai” un 16.2. apakšpasākumam “Atbalsts jaunu produktu, metožu, procesu un tehnoloģiju izstrādei”” (turpmāk – MK noteikumi Nr. 222) nosaka kārtību, kādā piešķir valsts un Eiropas Savienības atbalstu (turpmāk – atbalsts) 16. pasākuma “Sadarbība” (turpmāk – pasākums) 16.1. apakšpasākumam “Atbalsts Eiropas Inovāciju partnerības lauksaimniecības ražīgumam un ilgtspējai lauksaimniecības ražīguma un ilgtspējas darba grupu projektu īstenošanai” un 16.2. apakšpasākumam “Atbalsts jaunu produktu, metožu, procesu un tehnoloģiju izstrādei” atklātu projektu iesniegumu konkursu veidā.Grozījumi MK noteikumos Nr. 222 sagatavoti, lai precizētu un atvieglotu atbalsta saņemšanas nosacījumus zinātniskajām institūcijām.Atbilstoši pasākuma mērķim ir jāveicina sadarbība lauksaimniecībā, mežsaimniecībā un lauksaimniecības produktu (izņemot zivsaimniecības produktu) pārstrādē, lai risinātu šo nozaru praktiskās vajadzības, dodot iespēju izstrādāt jaunus produktus, procesus, tehnoloģijas un metodes un ieviešot tās praksē.Pieteikties atbalstam 16.1. apakšpasākumā var Eiropas Inovāciju partnerības (EIP) darba grupa, kas apvieno lauksaimniekus, mežsaimniekus, lauksaimniecības produktu pārstrādātājus, lauksaimniecības, mežsaimniecības vai lauksaimniecības produktu pārstrādes nozares nevalstisko organizāciju vai kooperatīvu pārstāvjus, konsultantus, pētniekus, tostarp studentus, vai citas jaunradē ieinteresētās puses. EIP darba grupai jāveido jauna sadarbība starp vismaz trim dažādiem iepriekšminētajiem sadarbības partneriem. Zinātnisko institūciju iesaistīšana projektā ir obligāts nosacījums. Lai sekmētu nozares attīstību kopumā, pasākumā tiek atbalstīti tādi projekti, kas paredz jaunradītus risinājumus nozarē vai tās sektorā, ar iespējami plašāku potenciālo labuma guvēju loku. Noteikumu Nr. 222 20. punktā noteikts, ka EIP darba grupa vai atbalsta saņēmēju grupa uzskatāma par jaunu atbalsta saņēmēju, ja EIP darba grupas vai atbalsta saņēmēju grupas sadarbības partneru skaits mainās vairāk nekā par 70 procentiem. Tātad šis nosacījums zinātniskām institūcijām (pētniekiem) lauksaimniecības un mežsaimniecības nozarē liedz piedalīties vairāku sadarbības projektu īstenošanā.Lai nodrošinātu labvēlīgākus nosacījumus grupas izveidošanā, ņemot vērā ierobežotu zinātnisko institūciju skaitu valstī, MK noteikumos Nr. 222 jāprecizē 20. punkts, nosakot, ka EIP darba grupa vai atbalsta saņēmēju grupa uzskatāma par jaunu atbalsta saņēmēju, ja EIP darba grupas vai atbalsta saņēmēju grupas sadarbības partneru skaits mainās vairāk nekā par 70 procentiem, šajā skaitā neietverot zinātniskās institūcijas. Projektu pieteikumu iesniegšanas kārta pasākumā tiks atklāta no 01.03.2018. līdz 05.04.2018. |
| 3. | Projekta izstrādē iesaistītās institūcijas un publiskas personas kapitālsabiedrības | Lauku atbalsta dienests un Zemkopības ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attieksies uz atbalsta pretendentiem, kas ir EIP darba grupa vai atbalsta pretendentu grupa.EIP darba grupa – darba grupa, kuru izveidojuši sadarbības partneri projekta īstenošanai un kura sekmē EIP mērķu sasniegšanu. EIP darba grupa apvieno vismaz trīs dažādus un neatkarīgus sadarbības partnerus – lauksaimniekus, mežsaimniekus, lauksaimniecības produktu pārstrādātājus, pārstāvjus no lauksaimniecības, mežsaimniecības vai lauksaimniecības produktu pārstrādes nozares nevalstiskajām organizācijām vai kooperatīviem, pētniekus (arī studentus), konsultantus vai citas inovācijās ieinteresētās puses.Savukārt atbalsta pretendentu grupu veido vismaz divi dažādi un neatkarīgi sadarbības partneri – lauksaimniecības produktu ražotājs (lauksaimnieks), meža īpašnieks vai tiesiskais valdītājs (mežsaimnieks) vai lauksaimniecības produktu pārstrādātājs, ražotāju grupa, kooperatīvs, pārstāvji no lauksaimniecības, mežsaimniecības vai lauksaimniecības produktu pārstrādes nozares nevalstiskajām organizācijām vai pētnieks. |
| 2. | Tiesiskā regulējuma ietekme uz tautsaimniecību un administratīvo slogu | Saskaņā ar noteikumu Nr. 222 45. un 59.punktu atbalsta pretendentam, piesakoties atbalstam, Lauku atbalsta dienestā ir jāiesniedz projekta iesniegums.Aprēķinos tiek izmantoti šādi pieņēmumi:• vidējā darba alga – 4,32 *euro* stundā (Centrālās statistikas pārvaldes dati: 2013. gada mēneša vidējā darba samaksa – 716 *euro*, 2014. gadā – 165,58 stundas mēnesī));• stundu skaits, kas nepieciešams 32 projektu izstrādāšanai;• plānotais projektu atbalstu saņēmēju skaits – 400 personu;• informācijas sniegšanas biežums – viena reize.Administratīvais slogs atbalsta pretendentam ir minimāls, jo projekta iesniegumu ir iespēja iesniegt elektroniska dokumenta formā, parakstītu un apliecinātu ar laika zīmogu, Elektronisko dokumentu likumā noteiktajā kārtībā.Atbalsta saņēmēju skaits, kurus ietekmēs noteikumu projekts, ir aptuveni 400.Administratīvā sloga ietekme uz atbalsta pretendentiem naudas izteiksmē, rēķinot pēc tautsaimniecībā nodarbināto vidējās algas, ir 71 9539,00 *euro*, un šī summa aprēķināta pēc šādas formulas:C = P x t x n = P x t x (q x f), kurC – informācijas sniegšanas pienākumu radītās izmaksas jeb administratīvais slogs lauksaimniekiem un uzņēmumiem;P – finanšu līdzekļi, kas nepieciešami, lai nodrošinātu normatīvajā aktā paredzēto informācijas sniegšanas pienākumu izpildi (stundas samaksas likme);t – laika patēriņš, kas nepieciešams, lai sagatavotu valsts pārvaldes iestādēm sniedzamo informāciju;n – normatīvā akta ietekmēto atbalsta saņēmēju skaits, kā arī normatīvajā aktā paredzēto informācijas sniegšanas pienākumu biežums viena gada laikā;q – to atbalsta saņēmēju skaits, uz kuriem attieksies normatīvajā aktā paredzētie informācijas sniegšanas pasākumi;f – cik bieži viena gada laikā normatīvais akts paredz informācijas sniegšanas pienākumu.Aprēķins par informācijas sniegšanas pienākumu radītajām izmaksām jeb administratīvais slogs lauksaimniekiem un uzņēmumiem ir šāds:C = 4,32 x 32 x (400 x 1) = 55 296. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nevalstiskās organizācijas par projektu izstrādes sākšanu tika informētas 2018. gada februārī. |
| 2. | Sabiedrības līdzdalība projekta izstrādē | Nevalstiskās organizācijas piedalījās Vadības grupas sanāksmēs, kurās tika diskutēts par noteikumu projekta nosacījumiem. Tika iesniegti priekšlikumi par atbalsta saņemšanas nosacījumiem. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Andrukoviča 67027393

Nataļja.Andrukovica@zm.gov.lv